laion/Wikipedia-Exotic huggingface dataset:
מחמוד אבו אל-ופא

מַחְמוּד מֻחַמַּד אַבּוּ אלְ-וַפַא (בערבית: محمود محمد أبو الوفا; 1900–26 בינואר 1979) היה משורר מצרי. אבו אל-ופא נולד בכפר א-דירס שבנפת אג'א במחוז א-דקהלייה. אביו נפטר בילדותו המוקדמת. בגיל 10 שבר את רגלו במשחק כדור, אולם נוכח הבערות והיעדר יכולתה של אמו לממן ביקור אצל רופא או בבית חולים, התפתח ברגלו נמק, אשר הצריך את קטיעתה. בשנת 1927 השתתף בתחרות שנערכה לכבוד המשורר אחמד שאוקי. ועדת השיפוט, שבה היו חברים חאפז אבראהים וח'ליל מוטראן, בחרה בשיר שכתב אבו אל-ופא שיוקרא בטקס הרשמי לכבודו של שאוקי, אלא שהאחרון סירב להקראת השיר בשל לבושו הכפרי של אבו אל-ופא והקביים שלו. אבו אל-ופא קיבל את השכלתו היסודית בכותאב שבכפרו. הוא שינן את הקוראן, ובגיל 12 עזב את כפרו לדמיאט, לאזור ראס אל-בר, שם עבד בבתי קפה. בדמיאט נרשם למכון הדתי, אולם סולק ממנו לאחר שלוש שנים בשל תוכן השירה שחיבר. אבו אל-ופא עזב את דמיאט ופנה לקהיר כשהיה בן פחות מ-20, בכוונה להשלים את לימודיו באל-אזהר. הוא עסק בהגשת קפה בבית קפה ברחוב עבד אל-ח'אלק ת'רוות, שהיה חלקית בבעלותו, והפך אותו לסלון ספרותי ולפורום תרבות. את לימודיו באל-אזהר לבסוף לא השלים. הוא התפרנס מעבודות מזדמנות, בהן: מוכר פול מדמס, עובד בית קפה, מוכר סיגריות ומתווך קרקעות חקלאיות. כמו כן, עבד כמפיק אירועים במשך תקופה בחייו. בשנת 1930 פרסם בכתב העת "אל-מוקתטף" את שירו "האמונה" (الإيمان). עד מהרה הפיצו חמישה כתבי עת גדולים את השיר, דבר שנחשב להישג עיתונאי של כתב העת. פואד סרוף, העורך הראשי דאז, הזמין בעקבות זאת את אבו אל-ופא להצטרף לצוות המערכת של המגזין, שם הופקד על עריכת מדור "ספריית אל-מוקתטף". לימים ערכה האגודה לספרות חדשה טקס לכבוד אבו אל-ופא, שם ניצל אחמד שאוקי את ההזדמנות לכפר על גירושו של אבו אל-ופא מהטקס שנערך לכבודו. שאוקי שלח לעיתון אל-אהראם ב-1932 שיר לכבודו של אבו אל-ופא המשבח את כושרו הפואטי, ושבו כתב שעל אף שהליכתו על קביים מגבילה את צעדיו, הרי שהוא בעל דמיון משוחרר ונרחב. ביוני 1932 נסע לפריז להשתלמות, שם החליף את הגלימה והקביים בחליפה ובתותב. שנה לאחר מכן יצא לאור קובץ שיריו הראשון, "נשימות לוהטות" (أنفاس محترقة). לבקשת משרד החינוך המצרי, השלים את שירתו לילדים של אחמד שאוקי (לאחר שזה כבר נפטר), וחיבר קובץ שירים שנלמד בבתי הספר במצרים במשך קרוב ל-25 שנה. בהמשך עבד כשדר ברדיו המצרי. אבו אל-ופא מת ב־26 בינואר 1979 ונקבר בכפר הולדתו, סמוך לקבר סבו. אבו אל-ופא היה חבר במספר מפלגות, וכן במספר אגודות ספרותיות, בהן האגודה לספרות חדשה ואגודת אפולו לשירה. הוא תמך במהומות 1919 במצרים כסופר וכאינטלקטואל. אבו אל-ופא חיבר מספר קובצי שירה ודיוואנים, בהם: "נשימות לוהטות" (1933, أنفاس محترقة) בהוצאת דאר אל-הילאל, קהיר "דשאים" (1938, أعشاب) בהוצאת אל-איח'אא', קהיר "תשוקות" (1941, أشواق) "כותרת ההמנון" (1952, عنوان النشيد) – יצא לאור בקהיר, מכיל שיר ארוך בעל 351 בתים "שירתי" (1962, شعري) בהוצאת דאר אל-מעארף, קהיר "שיריי בנושא אהבה" (1981, أشعاري في الحب) – יצא לאור לאחר מותו בשנת 1967 העניק לו נשיא מצרים גמאל עבד אל נאצר את עיטור המדעים והאמנויות מדרגה ראשונה. ב-1977 העניק לו הנשיא אנואר סאדאת את פרס ההצטיינות באמנויות. בנוסף, קיבל את פרס האקדמיה לאמנויות בשווי 1,000 לירות מצריות. "אבולופא, מחמוד", האנציקלופדיה העברית (כרך א, עמ' 96), חברה להוצאת אנציקלופדיות, תשכ"ט. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מחמוד אבו אל-ופא".
נחל צפחות

נחל צפחות הוא נחל אכזב קצר בשמורת מסיב אילת שבהרי אילת, בקצה הדרומי של מדינת ישראל. אורכו כ־2.6 קילומטרים. מוצא הנחל ממוקם בגובה של כ־300 מטרים מעל פני הים כ־1.3 קילומטרים מזרחית לגבול ישראל–מצרים, כקילומטר וחצי דרומית להר רחבעם וכשלושה קילומטרים מדרום־מערב לשכונת שחמון באילת. בתחילה זורם הנחל לכיוון דרום־מזרח אך לאחר מכן, כ־900 מטרים מצפון־מערב להר צפחות, משנה את כיוונו לצפון־מזרח. כ־200 מטרים מערבית לחוות הגמלים אילת, נשפך נחל צפחות לנחל שלמה. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
צ'ופ סואי אמריקאי

אמריקן צ'ופ סואי (באנגלית: American Chop Suey) היא קדרת פסטה של המטבח האמריקאי העשויה מבשר בקר טחון, מקרוני ורוטב עגבניות מתובל. המנה נמצאת במטבח של ניו אינגלנד ובאזורים אחרים של ארצות הברית. מחוץ לניו אינגלנד המאכל נקרא לפעמים גולאש אמריקאי או ג'וני מרזטי, בין השאר. על אף שמו, יש לו רק קשר רחוק מאוד לצ'ופ סואי של המטבח הסיני והמטבח הסיני אמריקאי. אף על פי שאוכל מנחם זה מושפע מהמטבח האיטלקי-אמריקאי וכן מהארוחות מהירות ומעשיות בניו אינגלנד הישנות יותר כמו "המציאה של תפוחי האדמה" ו"בלגן הכרח", הוא ידוע כ"אמריקן צ'ופ סואי" גם משום שהוא עשוי מסוג בשר אקראי, ירקות ותבלינים איטלקיים (אמריקאיים שאינם מוכרים כך באיטליה), ומכיוון שפעם השתמשו במנה באורז, מרכיב בסיסי במטבח הסיני, במקום פסטה. צ'ופ סואי אמריקאי סטנדרטי מורכב ממקרוני בצורת מרפק וחתיכות בשר בקר טחון מבושל עם בצל מוקפץ ברוטב סמיך על בסיס עגבניות. ניתן להגיש את המנה בצלחת או בקערה, בדרך כלל בליווי לחם ולעיתים קרובות רוטב ווסטרשייר. גולאש אמריקאי צ'ילי מק מקרוני פו-פלוטסקי רשימת מנות פסטה רשימת מנות אזוריות של ארצות הברית מדיה וקבצים בנושא צ'ופ סואי אמריקאי בוויקישיתוף Mendelson, Anne (29 בנובמבר 2016). Chow Chop Suey: Food and the Chinese American Journey. Columbia University Press. ISBN 9780231541299. {{cite book}}: (עזרה) Bedell, Malcolm. "Classics: American Chop Suey". From Away. fromaway.com. נבדק ב-22 באוגוסט 2016. {{cite web}}: (עזרה) "American Chop Suey Casserole". New England Today. newengland.com. נבדק ב-22 באוגוסט 2016. {{cite web}}: (עזרה) KENJI LÓPEZ-ALT, J. "American Chop Suey: The Cheesy, Beefy, Misnamed Stovetop Casserole That Deserves a Comeback". Serious Eats. seriouseats.com. נבדק ב-22 באוגוסט 2016. {{cite web}}: (עזרה) Vargas, Sally Pasley (3 בספטמבר 2019). "Recipe: American chop suey is beloved comfort food served by families all over the country". Boston Glove. נבדק ב-1 בדצמבר 2019. {{cite news}}: (עזרה) Smith, Andrew F. (2007). The Oxford companion to American food and drink (illustrated ed.). ISBN 978-0-19-530796-2. נבדק ב-2010-10-08. "What is American chop suey?". Ochef. נבדק ב-2013-10-28.
רבאליה

מִשְׁפַּחַת רַבַלְיָה הייתה משפחה של מלווים יהודים מז'ירונה מהמחצית השנייה של המאה ה-13. שם המשפחה מאוית לחלופין בשפות המקור כ-Ravaya‏, Ravalia‏, Ravaylla‏, Abravalia או Ravalla. בני המשפחה הלוו כספים רבים לחיימה הראשון, מלך אראגון וליורש העצר והמלך לעתיד פדרו השלישי. יוסף רבאליה (Jucef Ravaya) היה איש הכספים והיועץ של פדרו, ואחיו משה (´Mosse) היה במעמד דומה כמפקח על החשבונות בקטלוניה. בסוף 1276 היה יוסף חלק מהמנהלת המרכזית של הממלכה ומשה עבד כנציב מחוז (baile). כשפדרו השלישי דיכא את מרד האצילים של קטלוניה ב-1280 ריכזו שני האחים את הנהלת הכספים והמיסים של הממלכה. באותה שנה הם יזמו הוצאה להורג של מלשין יהודי מברצלונה לאחר שהרשב"א פסק שהאיש הוא בן מוות. יוסף היה מעורב במשא ומתן לנישואין של חיימה השני, מלך מיורקה (אנ'), והצטרף ב-1282 לפדרו השלישי במסע המלחמה בסיציליה לתמיכה במרד המכונה ערבית סיציליאנית, ומת שם. נכסיו בוולנסיה הוחרמו. אחיו משה מילא את מקומו כאחראי על ניהול אראגון, קטלוניה וולנסיה, אם כי ב-1283, צומצמה אחריותו לקטלוניה בלבד. עם זאת, הוא היה לתקופה קצרה נציב המחוז (baile) של ולנסיה. המקורות מזכירים עוד בן משפחת רבאליה, אסטרוק רבאליה (Astruc Ravaya או Astrug Ravaya) מונה על יד פדרו השלישי, מלך אראגון לנציב (baile) של ז'ירונה בשנים 1276 עד 1281. מקורות אלו טוענים כי היה אביהם של יוסף ומשה, ושמונה לנציב במקום בנו יוסף. נורמן רות סובר שמדובר בבן משפחה אחר. בני משפחה נוספים מוזכרים במאה ה-14 בהקשר לבתים בבעלותם ברובע היהודי של ז'ירונה, אברהם רבאליה (Abraham Ravaia) ויצחק רבאליה (Issac Ravaia). מקור השם אסטרוק הוא מפרובנסלית ופירושו "שמח" או "בר מזל", והוא שם שיהודים נטלו על עצמם בימי הביניים. Ravaya, Jewish Virtual Library Jucef, son of Baruc Abrabalia. 1324, Stones with a name: the gravestone collection Robert Ignatius Burns, Medieval Colonialism: Postcrusade Exploitation of Islamic Valencia, Princeton University Press, 2015' ISBN 9781400867592 הערך רַבַ(א)לְיָה באנציקלופדיה העברית, כרך ל', עמוד 438 Norman Roth, RAVAYA FAMILY Valencia Origine et popularité du nom ASTRUC Nahmanides Institute for Jewish Studies, Patronat Call de Girona
קונגרואנציה ליניארית

בתורת המספרים, קונגרואנציה ליניארית היא משוואה מודולרית מן הצורה a 1 x 1 + a 2 x 2 + ⋯ + a m x m ≡ b ( mod n ) {\displaystyle a_{1}x_{1}+a_{2}x_{2}+\cdots +a_{m}x_{m}\equiv b\!\!\!{\pmod {n}}} למשוואה זו קיים פתרון אם ורק אם d ∣ b {\displaystyle d\mid b} , כאשר d = gcd { a 1 , … , a m , n } {\displaystyle d=\gcd\{a_{1},\ldots ,a_{m},n\}} . לקונגרואנציה a x ≡ b ( mod n ) {\displaystyle ax\equiv b\!\!\!{\pmod {n}}} קיים פתרון אם ורק אם d ∣ b {\displaystyle d\mid b} , כאשר d = gcd { a , n } {\displaystyle d=\gcd\{a,n\}} . במקרה זה זהו גם מספר הפתרונות השונים מודולו n {\displaystyle n} . קונגרואנציה זו שקולה למשוואה דיופנטית מהצורה a x − n y = b {\displaystyle ax-ny=b} , אשר לה קיים פתרון אם ורק אם d ∣ b {\displaystyle d\mid b} . אם ( x 0 , y 0 ) {\displaystyle (x_{0},y_{0})} פתרון למשוואה זו, אזי כל פתרונות המשוואה הם מהצורה ( x , y ) = ( x 0 + t n d , y 0 + t a d ) {\displaystyle (x,y)=\left(x_{0}+t{\frac {n}{d}},y_{0}+t{\frac {a}{d}}\right)} כאשר t ∈ Z {\displaystyle t\in \mathbb {Z} } . נוכיח כי עבור 0 ≤ t ≤ d − 1 {\displaystyle 0\leq t\leq d-1} הפתרונות x = x 0 + t n d {\displaystyle x=x_{0}+t{\frac {n}{d}}} שונים מודולו n {\displaystyle n} : נניח בשלילה כי שנים מהם שקולים זה לזה. נקבל כי x 0 + t 1 n d ≡ x 0 + t 2 n d ( mod n ) , : 0 ≤ t 1 < t 2 ≤ d − 1 t 1 n d ≡ t 2 n d ( mod n ) , : gcd { n d , n } = n d t 1 ≡ t 2 ( mod d ) {\displaystyle {\begin{aligned}x_{0}+t_{1}{\frac {n}{d}}&\equiv x_{0}+t_{2}{\frac {n}{d}}\!\!\!{\pmod {n}},\qquad :0\leq t_{1}<t_{2}\leq d-1\\t_{1}{\frac {n}{d}}&\equiv t_{2}{\frac {n}{d}}\!\!\!{\pmod {n}},\qquad \qquad :\gcd \!\left\{{\frac {n}{d}},n\right\}={\frac {n}{d}}\\t_{1}&\equiv t_{2}\!\!\!{\pmod {d}}\end{aligned}}} כלומר d ∣ ( t 2 − t 1 ) {\displaystyle d\mid (t_{2}-t_{1})} . אבל 1 < t 2 − t 1 < d {\displaystyle 1<t_{2}-t_{1}<d} , בסתירה. נוכיח עתה כי לכל t ∈ Z {\displaystyle t\in \mathbb {Z} } שאר פתרונות המשוואה שקולים לאיברי קבוצה מצומצמת זו: לפי אלגוריתם החילוק קיימים מספרים שלמים q , r {\displaystyle q,r} עבורם מתקיים t = q d + r {\displaystyle t=qd+r} כאשר 0 ≤ r ≤ d − 1 {\displaystyle 0\leq r\leq d-1} . נקבל כי x 0 + t n d = x 0 + ( q d + r ) n d = x 0 + q n + r n d ≡ x 0 + r n d ( mod d ) {\displaystyle {\begin{aligned}x_{0}+t{\frac {n}{d}}&=x_{0}+(qd+r){\frac {n}{d}}\\&=x_{0}+qn+r{\frac {n}{d}}\\&\equiv x_{0}+r{\frac {n}{d}}\!\!\!{\pmod {d}}\end{aligned}}} משוואה דיופנטית חשבון מודולרי משפט השאריות הסיני קונגרואנציה ליניארית, באתר MathWorld (באנגלית)
טום מקדונלד (ראפר)

תומאס מקדונלד (באנגלית: Thomas MacDonald, נולד ב-21 בספטמבר 1988) הוא ראפר קנדי, כותב שירים ומתאבק מקצועי לשעבר. התפרסם כאשר הוציא ב-2017 את סינגל הבכורה שלו "Dear Rappers". הסינגל "Fake Woke" שיצא בשנת 2021 היה כניסתו הראשונה למצעד הבילבורד. ידוע בשל הטקסטים שלו, המבקרים מגמות פוליטיות נוכחיות דוגמת הפוליטיקלי קורקט, תנועת "MeToo" והפרוגרסיביות. מקדונלד חי בקולומביה הבריטית ובאלברטה. עבד כמתאבק מקצועי תחת השם אולסטאר. סבל מאלכוהוליזם מרבית חייו. מקדונלד החל ליצור מוזיקה בגיל 18. הוא החל להתפרסם לאחר שהוציא את הסינגל "Dear Rappers" בפברואר 2018. השיר "Straight White Male" בו כתב על גברים לבנים סטרייטים וטען כי הם עוברים דמוניזציה, זכה לביקורת ברשתות החברתיות. במרץ 2020, מקדונלד הוציא את הסינגל "Coronavirus", שנכתב על מגפת הקורונה. בינואר 2021, הוציא את הסינגל "Fake Woke", שהכניס אותו לראשונה למצעד הבילבורד. ביוני 2021, הוציא את "Snowflakes", שהגיע למקום ה-71 במצעד הבילבורד. בשנת 2022, שיתף פעולה עם אדם קלהון באלבום The Brave. אלבום זה היה לאלבום הנמכר ביותר בשבוע בו יצא במרץ 2022, לאחר שנמכר ב-16,000 עותקים בארצות הברית בשבוע. מקדונלד שיתף שוב פעולה עם קלהון בשנת 2023 והם הוציאו את השיר "American Flags", שהגיע למקום ה-2 במצעד השירים הדיגיטליים בארצות הברית, ולמקום ה-8 בקנדה. בספטמבר 2023, הוציאו מקדונלד וקלהון את האלבום The Brave II. בינואר 2024, יצא הסינגל "Facts", בהשתתפות הפרשן הפוליטי והסופר בן שפירו. השיר הגיע למקום ראשון בהורדות ב-iTunes, למקום השני ביוטיוב. טום מקדונלד, ברשת החברתית פייסבוק טום מקדונלד, ברשת החברתית אקס (טוויטר) טום מקדונלד, ברשת החברתית אינסטגרם טום מקדונלד, סרטונים בערוץ היוטיוב טום מקדונלד, במסד הנתונים הקולנועיים IMDb (באנגלית) טום מקדונלד, באתר אפל מיוזיק (באנגלית) טום מקדונלד, באתר ספוטיפיי טום מקדונלד, באתר AllMusic (באנגלית) טום מקדונלד, באתר MusicBrainz (באנגלית) טום מקדונלד, באתר דיזר טום מקדונלד, באתר Genius "'Anti-Woke' Independent Artist Tom MacDonald Takes Over the Radio and Addressees Critics". Thebuzz.iheart.com. 2 בפברואר 2023. {{cite web}}: (עזרה) Romaker, Ian (28 בדצמבר 2018). "Strong sentiments against the man: Nova Palohek and Tom MacDonald [GFBF]". {{cite web}}: (עזרה) Thompson, Ariana (2 במרץ 2021). "The Tom MacDonald Interview". Inked. {{cite web}}: (עזרה) "The tensions behind Facebook's 'caption rappers'". Honi Soit. 1 באפריל 2019. {{cite web}}: (עזרה) Gremore, Graham (29 במאי 2019). "Straight white rapper releases song about how oppressed he is on the eve of Pride month". Queerty (באנגלית). נבדק ב-10 בפברואר 2021. {{cite web}}: (עזרה) Gravley, Garrett (20 במרץ 2020). "Rapper Tom MacDonald's Song 'Coronavirus' Might Be Worse Than the Actual Coronavirus". Dallas Observer. {{cite web}}: (עזרה) ""Snowflakes" Debuts At #71 On Billboard Hot 100, Becoming Tom MacDonald's Highest-Ranking Hit". Headline Planet. 14 ביוני 2021. {{cite web}}: (עזרה) "The Brave 2 is now on ALL DIGITAL PLATFORMS!". Twitter. 22 בספטמבר 2023. נבדק ב-25 בספטמבר 2023. {{cite web}}: (עזרה) "Facts" - Tom MacDonald (feat. Ben Shapiro) (באנגלית), נבדק ב-2024-01-29 How the Music Industry REALLY Controls the Charts (באנגלית), נבדק ב-2024-02-03
בובאקר טאמבדו

בובאקר טאמבדו (באנגלית: Bubacarr Tambedou; נולד ב-5 באפריל 2002 בגמביה) הוא כדורגלן גמביאני המשחק בעמדת החלוץ. טאמבדו החל את הקריירה המקצוענית שלו בקבוצת ריאל דה בנג'ול מליגת העל הגמבית. ב-11 בינואר 2022 הושאל לפאידה לינמיסקונד מליגת העל האסטונית. בתום עונת 2022 חתם על חוזה קבוע במועדון. בסך הכל ערך 29 הופעות ליגה במדי המועדון, בהן הבקיע 13 שערים. ב-11 בפברואר 2023 הושאל טאמבדו לשריף טירספול מליגת העל המולדובית עד לתום עונת 2022/2023. הוא ערך שבע הופעות ליגה במהלך תקופת ההשאלה, בהן הבקיע שער אחד. הוא זכה עם המועדון באליפות מולדובה ובגביע המולדובי. ב-1 בפברואר 2024 נרכש על ידי הפועל תל אביב ב-150 אלף יורו וחתם על חוזה לשנתיים וחצי עם אופציה לשנה נוספת. הוא פתח במשחק הראשון שהיה בסגל נגד הפועל חדרה בו הקבוצה הפסידה 1-0. שריף טירספול אליפות מולדובה: 2022/2023 הגביע המולדובי: 2022/2023 מיכאל יוכין, ‏"גולש על המגרש": היכרות עם בובקאר טאמבדו, באתר ONE‏, 4 בפברואר 2024 בובאקר טאמבדו, ברשת החברתית אינסטגרם בובאקר טאמבדו, באתר Transfermarkt בובאקר טאמבדו, באתר Soccerway בובאקר טאמבדו, באתר FootballDatabase.eu בובאקאר טאמבדו, ברשת החברתית אינסטגרם הדר יעקבי, ‏רשמי: בובקאר טמבאדו חתם בהפועל תל אביב, באתר ערוץ הספורט, 1 בפברואר 2024 הדר יעקבי, ‏הכסף, השיחות והגילוי: מאחורי עסקת בובקאר טמבאדו, באתר ערוץ הספורט, 5 בפברואר 2024
שורש סלרי

שורש סלרי (מכונה גם "ראש סלרי") הוא ירק שורש (אנ'), זן של סלרי שנהוג לאכול את ההיפוקוטיל המעובה שלו, אליו מחוברים שורשים קטנים רבים. גידול שורש הסלרי נפוץ באגן הים התיכון ובצפון אירופה, ובמידה פחותה יותר בצפון אפריקה, סיביר, דרום-מערב אסיה ואמריקה הצפונית. מקורם של הסלרי ושורש הסלרי באגן הים התיכון. הוא מוזכר באיליאדה ובאודיסיאה בשם "סלינון". שורש הסלרי שימש כצמח מרפא בתרבויות קדומות. הוא מכיל אפיגנין (אנ'), תרכובת אורגנית ששימשה ברפואה הסינית המסורתית כחומר אנטי דלקתי, וכן עשיר בוויטמין K. בדרך כלל שורש סלרי נקטף כאשר קוטרו מגיע ל-10 עד 14 סנטימטרים. ניתן לאכול אותו כפי שהוא, לאחר קילוף, או לבשל אותו ולהגישו צלוי, בתבשיל או כמחית. טעמו דומה במקצת לגבעולי סלרי. חיי המדף של הסלרי הם כשישה עד שמונה חודשים בתנאי אחסון נאותים. מיעוט קטן באוכלוסייה רגיש לאכילת סלרי ושורש סלרי. האלרגן בסלרי עלול לגרום אצלם לתגובה אלרגית קשה, עד כדי אנפילקסיס והלם. בשורש הסלרי כמות האלרגן עולה על זו שבגבעולי סלרי, ונראה כי האלרגן אינו נהרס בבישול. בישראל ובמדינות האיחוד האירופי, מזונות שמכילים או עלולים להכיל סלרי או מרכיביו חייבים להיות מסומנים ככאלו. מדיה וקבצים בנושא שורש סלרי בוויקישיתוף שורש סלרי, באתר ITIS (באנגלית) שורש סלרי, באתר Tropicos (באנגלית) שורש סלרי, באתר GBIF (באנגלית) שורש סלרי, באתר IPNI (באנגלית) סלרי, באתר יעל טוקצ'ינסקי לימור אלמוג, סלרי - צמחי מרפא עדי כץ, סודות הסלרי, באתר מוט'קה, ‏21 במאי 2018
מארי-לואיזה אטה

מארי-לואיזה אטה (בגרמנית Marie Louise-Eta; נולדה ב-7 ביולי 1991) היא כדורגלנית עבר גרמנייה ששיחקה בעמדת הקשרית בבונדסליגה לנשים. אטה פרשה ממשחק פעיל בשנת 2018 בגיל 26. בשנת 2023 היא מונתה לתפקיד עוזרת המאמן מרקו גרוטה בקבוצת אוניון ברלין. בכך הפכה אטה לאישה הראשונה שהיא עוזרת מאמן בבונדסליגה, כמו גם לאישה הראשונה בתפקיד זה בקבוצה שמשתתפת בליגת האלופות. בינואר 2024 הפכה לאישה הראשונה שניהלה משחק בבונדסליגה. מאמן אוניון ברלין ננאד בייליצה הושעה, ואטה נקראה להחליפו. במשחקה הראשון כמאמנת ראשית בבונדסליגה, אטה הובילה את קבוצתה לניצחון על קבוצת דרמשטאט 98. מדיה וקבצים בנושא מארי-לואיזה אטה בוויקישיתוף מארי-לואיזה אטה, באתר Soccerdonna (בגרמנית) מארי-לואיזה אטה, באתר Soccerway מארי-לואיזה אטה, באתר WorldFootball.net מארי-לואיזה אטה, באתר FootballDatabase.eu פרופיל המאמנת, באתר Transfermarkt היסטוריה בגרמניה: אישה מונתה לעוזרת המאמן באוניון ברלין, באתר וואלה, 15 בנובמבר 2023 היסטוריה: לראשונה אי פעם - מאמנת עמדה על הקווים במשחק בונדסליגה, באתר ynet, 28 בינואר 2024 ערך זה הוא קצרמר בנושא כדורגל גרמני. אתם מוזמנים לתרום לוויקיפדיה ולהרחיב אותו.
קומנן אנדריץ'

קומנן אנדריץ' (בסרבית: Комнен Андрић; נולד ב-1 ביולי 1995 בבלייבאץ נה איברו שבסרביה, הרפובליקה הפדרלית של יוגוסלביה) הוא כדורגלן סרבי המשחק בעמדת החלוץ בקבוצת קלרמון פוט מליגת העל הצרפתית. אנדריץ' גדל במחלקות הנוער של רודאר בלייבאץ וראדניצ'קי קראגויבאץ, והחל את הקריירה המקצוענית שלו בקבוצות ראדניצ'קי קראגויבאץ ו-OFK בלגרד. בחודש יולי 2016 חתם אנדריץ' בבלננסש מליגת העל הפורטוגלית. ב-14 באוגוסט 2016 ערך את הופעת הבכורה שלו במועדון, בהפסד 2-0 לוויטוריה סטובל במסגרת המחזור הראשון בליגה לעונת 2016/2017. הוא ערך שמונה הופעות ליגה במדי המועדון. ב-9 בפברואר 2017 הושאל לז'לגיריס וילנה מליגת העל הליטאית. הוא ערך שמונה הופעות ליגה במדי המועדון, בהן הבקיע שער אחד. ב-31 באוגוסט 2017 חתם אנדריץ' באינטר זאפרשיץ' מליגת העל הקרואטית. במשך שתי העונות שלו במועדון הוא ערך 34 הופעות ליגה במדי המועדון, בהן הבקיע 18 שערים. ב-19 בינואר 2019 חתם על חוזה לחמש שנים בדינמו זאגרב מליגת העל הקרואטית. הוא ערך 42 הופעות ליגה במדי המועדון, בהן הבקיע 12 שערים. ב-10 בפברואר 2020 הושאל בחזרה לקבוצתו הקודמת אינטר זאפרשיץ', ובמהלך תקופת ההשאלה ערך 14 הופעות ליגה והבקיע שלושה שערים. ב-16 באוקטובר 2020 הושאל אנדריץ' לאופה מליגת העל הרוסית. הוא ערך 16 הופעות ליגה במהלך תקופת ההשאלה, בהן הבקיע שלושה שערים. ב-15 ביולי 2022 חתם אנדריץ' על חוזה לשלוש שנים בקלרמון פוט מליגת העל הצרפתית. ב-6 באוגוסט ערך את הופעת הבכורה שלו במועדון, בהפסד 5-0 לפריז סן-ז'רמן במסגרת המחזור הראשון בליגה לעונת 2022/2023. ב-14 באוגוסט הבקיע את שערי הבכורה שלו במועדון, צמד שערים בניצחון 4-2 על סטאד ריימס במסגרת המחזור השני בליגה. בעונתו הראשונה במועדון ערך 34 הופעות ליגה, בהן הבקיע ארבעה שערים. דינמו זאגרב אליפות קרואטיה (2): 2018/2019, 2021/2022 מדיה וקבצים בנושא קומנן אנדריץ' בוויקישיתוף קומנן אנדריץ', ברשת החברתית אינסטגרם קומנן אנדריץ', באתר Transfermarkt קומנן אנדריץ', באתר Soccerway קומנן אנדריץ', באתר WorldFootball.net קומנן אנדריץ', באתר FootballDatabase.eu Vilniaus "Žalgiris" sukirto rankomis su Serbijos talentu בחשבון היוטיוב הרשמי של ז'לגיריס וילנה, 9 בפברואר 2017 (בליטאית) Komnen Andrić novi je igrač Dinama! באתר הרשמי של דינמו זאגרב, 19 בינואר 2019 (בקרואטית) Комнен Андрич подписал контракт с ФК "Уфа"! באתר הרשמי של אופה, 16 באוקטובר 2020 (ברוסית) KOMNEN ANDRIĆ SIGNE AU CLERMONT FOOT 63 באתר הרשמי של קלרמון פוט, 15 ביולי 2022 (בצרפתית)
איליה קאטונין

איליה בוריסוביץ' קאטונין (ברוסית: Илья Борисович Катунин;‏ 1908 – 1944) היה טייס יהודי-סובייטי, גיבור ברית המועצות. נולד בעיר הומל שבפלך מוהילב של האימפריה הרוסית (כיום שייכת העיר למדינת בלארוס) במשפחת פועלים. קיבל השכלה מקצועית. עבד כמסגר בבית חרושת בעיר הולדתו. בשנת 1932 התגייס לצי הסובייטי. סיים קורס טיס. בשנת 1935 השתחרר מהשירות. עבד כמדריך טיסה בבית ספר לטיס אזרחי בעיר בריאנסק. ביוני 1941, לאחר פלישת גרמניה הנאצית לברית המועצות, התגייס שוב לשירות הצבאי. הוצב כמדריך בבית הספר לטיסה. במשך שנה וחצי הגיש בקשות לעבור לשרת בתפקיד קרבי. בסטף 1942 בקשתו אושרה. הוא נשלח לקורס הסבה למטוסי איליושין-2. החל ממרץ 1943 לחם במסגרת רגימנט מפציצי סער מס' 46 של הצי הצפוני. ב-9 ביולי 1943 השתתף בתקיפת בסיס גרמני בכף קיבירגנס (אזור פינמרק). מטוסים מיחידתו של קאטונין הצליחו לפגוע במכלי דלק ובעמדות תותחי חוף. ב-9 בספטמבר 1943 הוביל רביעיית מטוסי IL-2 לתקיפת ספינת משא גרמנית שהייתה מלווה בטרפדת. קאטונין הצליח להטביע את ספינת המשא ופקודיו פגעו קשות בספינת הליווי. ב־27 בספטמבר הטביע ספינת משמר גרמנית. ב-6 במרץ 1944, השתתף בתקיפת שיירת ספינות משא גרמניות, שהייתה בדרכה לנמל קירקינס. ב-5 במרץ 1944 הוביל שישיית מפציצי IL-2 לתקיפת שיירה גרמנית נוספת. במהלך התקיפה נפגע מטוסו מאש נ"מ, אך הוא הצליח למשוך את המטוס אל החוף ונחת נחיתת אונס. ב־15 במרץ 1944 הוביל איליה קאטונין רביעיית מפציצים לתקיפת בסיס ימי בצפון נורווגיה. במהלך התקיפה הוטבעו שלוש ספינות משמר וזוהו פגיעות במחסני דלק ותחמושת בבסיס. ב-24 באפריל 1944 כוח של 8 מפציצי IL-2 בפיקודו של סגן מפקד טייסת, קפיטן איליה קאטונין, תחת חיפוי של 8 מטוסי יירוט קרטיס P-40 וורהוק ו6 מטוסי יירוט בל P-39 איירקוברה תקף שיירה של 15 ספינות גרמניות, שהו בדרכם אל נמל קירקינס. במהלך התקיפה נפגע מטוסו של קאטונין מאש נ"מ והחל לבעור. הוא כיוון את מטוסו הבוער לעבר אחת מספינות השיירה ווהתנגש בה. על פועלו ואומץ ליבו עוטר איליה קאטונין (לאחר מותו) בתואר גיבור ברית המועצות. על שמו נקרא אחד הרחובות בעיר הולדתו - הומל. כמו כן, אחת העיירות במחוז ארכנגלסק נקראה על שמו - עיירת "קאטונינו". מדיה וקבצים בנושא איליה קאטונין בוויקישיתוף ביוגרפיה של איליה קאטונין באתר "גיבורי המדינה" (ברוסית) ביוגרפיה באתר המוקדש ליהודים, לוחמי הצבא האדום במלחמת העולם השנייה (ברוסית)
מרווין אגהו

מרווין אגהו (בגרמנית: Marvin Egho; נולד ב-9 במאי 1994 בווינה שבאוסטריה) הוא כדורגלן אוסטרי המשחק בעמדת החלוץ בקבוצת ראנס מליגת העל הדנית. אגהו החל את הקריירה המקצוענית שלו בקבוצת SR דונאופלד וינה מהליגות הנמוכות באוסטריה. ב-15 ביולי 2013 הושאל לראפיד וינה מהבונדסליגה האוסטרית, אך שיחק רק בקבוצת המילואים של המועדון. ב-1 ביולי 2014 חתם אגהו באדמירה ואקר מדלינג מהבונדסליגה האוסטרית. ב-19 ביולי ערך את הופעת הבכורה שלו במועדון, בהפסד 4-1 לוולפסברג במסגרת המחזור הראשון בליגה לעונת 2014/2015. בסך הכל ערך שבע הופעות ליגה במדי המועדון. ב-18 בינואר 2016 הושאל לווינר נוישטאדט מהליגה האוסטרית השנייה עד לתום עונת 2015/2016. הוא ערך 15 הופעות ליגה במדי המועדון, בהן הבקיע ששה שערים. ב-29 ביוני 2016 חתם אגהו על חוזה לשלוש שנים בריד מהבונדסליגה האוסטרית. הוא ערך עשר הופעות ליגה במדי המועדון, בהן הבקיע שער אחד. ב-23 ביוני 2017 חתם אגהו על חוזה לשנתיים בספרטק טרנבה מליגת העל הסלובקית. הוא ערך 31 הופעות ליגה במדי המועדון, בהן הבקיע שבעה שערים, וזכה עם המועדון באליפות סלובקיה. ב-21 באוגוסט 2018 חתם אגהו בראנס מליגת העל הדנית. בעונת 2020/2021 זכה עם המועדון בהגביע הדני, כשהוא מבקיע חמישה שערים בחמישה משחקים. ספרטק טרנבה אליפות סלובקיה (1): 2017/2018 ראנס הגביע הדני (1): 2020/2021 מדיה וקבצים בנושא מרווין אגהו בוויקישיתוף מרווין אגהו, באתר Transfermarkt מרווין אגהו, באתר Soccerway מרווין אגהו, באתר WorldFootball.net מרווין אגהו, באתר FootballDatabase.eu Wiener Neustadt verstärkt sich mit Egho! באתר ligaportal, ‏ 18 בינואר 2016 (בגרמנית) Marvin Egho spielt bei der SV Guntamatic Ried באתר הרשמי של ריד, 29 ביוני 2016 (בגרמנית) Spartak Trnava verpflichtet die Österreicher Yasin Pehlivan und Marvin Egho באתר sportreport, ‏ 23 ביוני 2017 (בגרמנית) Randers FC henter Marvin Egho באתר הרשמי של ראנס, 21 באוגוסט 2018 (בדנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרווין אגהו".